นายกฯ สั่งจ้างเอาท์ซอร์สต่างชาติเป็นที่ปรึกษาแก้ปัญหาตามเกณฑ์ ICAO ใน 1 เดือน
นายกฯ สั่งจ้างเอาท์ซอร์สต่างชาติเป็นที่ปรึกษาแก้ปัญหาตามเกณฑ์ ICAO ใน 1 เดือน
31 มี.ค. 2558

พล.อ.ประยุทธ์ จันทร์โอชา นายกรัฐมนตรี เปิดเผยว่า ขณะนี้ได้สั่งการให้ว่าจ้างสถาบันต่างชาติเข้ามาเป็นที่ปรึกษาแก้ไขประสิทธิภาพการกำกับดูแลการออกใบอนุญาตด้านการบินให้ได้ตามมาตรฐานขององค์กรการบินระหว่างประเทศ(ICAO) โดยให้เวลาดำเนินการให้แล้วเสร็จภายใน 1 เดือน
ด้านพล.อ.อ.ประจิน จั่นตอง รมว.คมนาคม เปิดเผยว่า นายกรัฐมนตรีกำชับในที่ประชุมคณะรัฐมนตรี(ครม.)เกี่ยวกับการแก้ไขปัญหาผลกระทบจากผลการตรวจสอบมาตรฐานของกรมการบินพลเรือนโดย ICAO โดยขอให้เร่งดำเนินการแก้ไขให้แล้วเสร็จเร็วขึ้นเป็นภายใน 1 เดือน จากเดิมที่ทางกระทรวงคมนาคมขอเวลาไว้ 90 วัน ซึ่งขณะนี้ทางกระทรวงคมนาคมได้เชิญหน่วยงานจากทางสหภาพยุโรปเข้ามาให้การช่วยเหลือเกี่ยวกับมาตรฐานการบินของไทย ซึ่งอยู่ระหว่างประสานงาน
สำหรับกรณีเกาหลีและจีนที่ปฏิเสธเที่ยวบินเช่าเหมาลำจากไทยนั้น รมว.คมนาคม กล่าวว่า กระทรวงจัดทีมงานไปเจรจาแล้ว โดยกรณีของจีน คณะเจ้าหน้าที่จะเดินทางไปในสัปดาห์หน้า